hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy ca hy es es tr en en hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Կորոնավիրուսի օջախ Արենիում. վարակվել է 10 հոգի | Forrights.am
Այսօր առավոտվանից Արենի համայնքի գյուղամեջում մարդ չես հանիդպի:
Գյուղացիները փակվել են տներում: Աշխատում են իրենց հողամասերում, աշխատում են միմյանց հետ չշփվել:
Արտակարգ դրության պարետ Տիգրան Ավինյանի որոշմամբ այսօրվանից՝ մայիսի 17-ից մեկ շաբաթով արգելվել է մարդկանց և տրանսպորտի մուտքն ու ելքը, խստացված ռեժիմ է գործում դեպի Խաչիկ գյուղ տանող ճանապարհին, որը փակ չէ, քանի որ Խաչիկն աշխարհի հետ կապող միակ ուղին է: Այն հսկվում է ոստիկանների կողմից:
Թույլատրվում է միայն առաջին անհրաժեշտության ապրանքներ բերել Արենի, սննդամթերք, դեղորայք, գյուղատնտեսական աշխատանքների համար անհրաժեշտ պարագաներ:
Արենիում հատուկ ռեժիմ սահմանելու պատճառների մասին Forrights.am-ին տեղեկացրեց համայնքի ավագանու անդամ Էդիկ Սիմոնյանը:
Պարզվում է, գյուղում վարակի օջախ է եղել: «Երկու ընտանիք են բարեկամական կապերով կապված: Իրար վարակել են», — ասաց մեզ Արենի համայնքի ավագանու անդամը:
Վարակի շղթան սկսել է տարածվել աննկատ: Մոտ մեկ շաբաթ առաջ հիվանդությունը հայտնաբերվել է Արենիի մի բնակչի մոտ: «Նա հիվանդ է եղել, ջերմություն է ունեցել, իր մոտ հայտնաբերվել է, ամուսնուն ստուգել են, պարզվել է՝ նրա մոտ կա: Ամուսնու եղբոր մոտ էլ է հայտնաբերվել»:
Հիվանդ կինը, ըստ մեզ հասած տեղեկությունների աշխատում էր Արենի գյուղի ճամփեզրին գործող գյուղմթերքների շուկակում:
Էդիկ Սիմոնյանը վստահեցնում է, որ շուկան փակ էր, չէր գործում, և հավանականությունը, որ այդ կինը նաև գնորդներին է վարակել, փոքր է:
Այնուամենայնիվ, այսօր փոքրիկ Արենիում, որը մոտ 1500 բնակիչ ունի, 10 հիվանդ կա: Նրանց հետ շփում ունեցող բոլոր անձինք թեստ են հանձնել: Տասը հիվանդները Արենիից տեղափոխվել են: «Ովքեր, որ կասկածելի են, ինքնամեկուսացվել են: Գյուղում ոչ մի խուճապ չկա: Ամեն մեկն իր հողում աշխատում է, դուրս չեն գալիս», — ասում է ավագանու անդամը:
Արենիում այս պահին աշխատող ձեռնարկություններ չկան: «Թուֆենկյան» հյուրանոց էր կառուցվում: Շինարարական աշխատանքները կանգնեցվել են:
Հարցին, թե ինչպե՞ս են Արենի գյուղի բնակիչները հասնում իրենց հողերը այն դեպքում, երբ հողը համայնքից դուրս է, Էդիկ Սիմոնյանը պատասխանեց. «Այդ մարդկանց տեղեկանք ենք տալիս, որ իրենք դրսում հողեր ունեն, գնում են, աշխատում են»:
Վաղը ավագանիի նիստ է հրավիրված: Ձեռներեց Մհեր Ալավերդյանը, որը նաև ավագանու անդամ է, սակայն գյուղում չի ապրում, այսօր մոտեցել է համայնքին, բայց գյուղ չի մտել:
«Կարծում եմ, նիստը կհետաձգվի:  Չուզեցի մտնել գյուղ, բայց մոտեցա ոստիկաններին, տեղեկացա, որ ճանապարհը փակ է: Սնունդի խանութների առաքիչներին են թողնում մտնեն, կարճ ժամանակով, ներսում էլ կան ոստիկաններ, իրար հաղորդում են, թե ով ինչ ժամանակով է մտել»: Մհեր Ալավերդյանը վստահեցնում է, որ գյուղմթերքների Արենիի շուկան վերջին օրերին չէր աշխատում: Մի երկու փողոցային կրպակներ են  բաց եղել: «Արփի- Աղավնաձոր հատվածում էլ էր շուկան փակ », — ասաց ձեռներեցը:
Հ.Գ. Ավելի ուշ մեզ հետ կապվեց հիվանդ կնոջ դուստրը և ասաց, որ տեղեկությունը, թե իր մայրը շուկայում է աշխատում, իրականությանը չի համապատասխանում: Ըստ նրա, իր մայրը 2018 թվականից ոչ մի տեղ չի աշխատել, իսկ վարակի աղբյուրը երևանյան հիվանդանոցներից մեկն է:
Նախորդ նյութըՏուժող կողմն արձագանքել է Forrights-ի հրապարակմանը․ «Հինգ տարի առաջ տեղի ունեցած դեպքը դեռ մեծ սպի է մեր ընտանիքի համար»
Հաջորդ նյութըԿորոնավիրուսի վարակման հաստատված նոր դեպքերի թիվը 351 է, արձանագրվել է 1 մահ
ՀՀ ՄԻՊ-ը հրապարակել է Ադրբեջանի զինված հարձակման հետևանքների վերաբերյալ արտահերթ զեկույցի թարմացված տարբերակը
Հայտարարություն ՀՀ-ում վարժական հավաքների իրականացման ընթացքում խախտումների վերաբերյալ
«Հայաստանը մեծ արվեստագետ կորցրեց». վերջին մարտերում զոհված 19-ամյա Արենից հուշը նրա գեղանկարներն են
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
ՀՀ ՄԻՊ-ը հրապարակել է Ադրբեջանի զինված հարձակման հետևանքների վերաբերյալ արտահերթ զեկույցի...
Հայտարարություն ՀՀ-ում վարժական հավաքների իրականացման ընթացքում խախտումների վերաբերյալ
Edit with Live CSS
Write CSS OR LESS and hit save. CTRL + SPACE for auto-complete.